**ДО**

**ОБЩИНСКИ СЪВЕТ**

**ЕЛХОВО**

**Д О К Л А Д Н А З А П И С К А**

**от Петър Андреев Киров – кмет на община Елхово**

**ОТНОСНО:** Промяна в състава на Местната комисия по чл.16 от Правилника за прилагане на Закона за уреждане правата на граждани с многогодишни жилищно-спестовни влогове.

Уважаеми дами и господа общински съветници,

Съгласно чл.8. ал.2 от Закона за уреждане правата на граждани с многогодишни жилищно-спестовни влогове, Националният компенсационен жилищен фонд при Министерския съвет се ръководи от Управителен съвет. Управителният съвет, по предложение на общинските съвети утвърждава състава на местните комисии и техния мандат.

Местните комисии се състоят от пет до девет членове и в тях се включват представители на общински съвет, общините и организациите (комитетите), представляващи гражданите с многогодишни жилищноспестовни влогове и доказани жилищни нужди.

Съставът на местните комисии и техния председател се определя от общинския съвет и се представя за утвърждаване от управителния съвет.

На основание чл.16, ал.3 от Правилника за прилагане на Закона за уреждане правата на граждани с многогодишни жилищно-спестовни влогове, **промените в съставите** на местните комисии също подлежат на утвърждаване от управителния съвет. Комисиите са компетентни да извършват дейността си след утвърждаването им от управителния съвет и обнародване на решението му в "Държавен вестник" за числения състав и техния председател.

С решение 7/2/6/ от 26.11.2015 г., Общински съвет –Елхово, е определил състава на местната комисия за уреждане правата на граждани с многогодишни жилищно-спестовни влогове.

В определения от Общински съвет- Елхово, състав на комисията, са включени представителите на общинска администрация, а именно старши експерт - Ташко Апостолов Апостолов и главен специалист Таня Стойкова Иванова.

Предлагаме в състава на комисията да бъде освободен Ташко Апостолов Апостолов поради преминаването му на друга длъжност и съответно включена Дияна Василева Кьосева главен специалист в отдел „СУОСЕ“.

Във връзка с прекратяване на трудовите правоотношения с община Елхово на Таня Стойкова Иванова, предлагаме мястото и в комисията да бъде заето от Габриела Иванова Атанасова главен специалист в отдел „ТСУС“

Р Е Ш Е Н И Я :

І. На основание чл.21, ал.1 и ал.2 от ЗМСМА; чл. 8, ал.2 от ЗУПГМЖСВ и чл.16, ал.3 от ПП ЗУПГМЖСВ, Общински съвет – Елхово, променя състава на Местна комисия по чл.8, ал.2 от ЗУПГМЖСВ, както следва:

1. Освобождава Ташко Апостолов Апостолов и Таня Стойкова Иванова като членове в състава на Местна комисия по чл.8, ал.2 от ЗУПГМЖСВ;

2. Избира на освободените места за членове в състава на Местна комисия по чл.8, ал.2 от ЗУПГМЖСВ, Дияна Василева Кьосева главен специалист в отдел „СУОСЕ“ и Габриела Иванова Атанасова главен специалист в отдел „ТСУС“ в качеството им на представители на общинска администрация Елхово.

**ПЕТЪР КИРОВ**

*Кмет на община Елхово*